**Σχεδίαση και Ανάπτυξη Λογισμικού**

**Project Εξαμήνου/Προπαρασκευαστική**

* **ACCESS-MAP**

****

Μπαδάκης Γιάννης 1590 badakis@uth.gr

Καράκουλα Κατερίνα 1604 karakoul@uth.gr

Θεοδοσίου Κωνσταντίνος 1619 konstheo@uth.gr

Τσακίρης Τρύφωνας 1655 tsakiris@uth.gr

Ζαφείρης Βασίλης 1693 vaszafei@uth.gr

* ΠΕΡΙΓΡΑΦΗ

Ο στόχος του project είναι να διευκολύνει άτομα με αναπηρία στην καθημερινή τους μετακίνηση. Αυτό θα επιτυγχάνεται μέσω μιας εφαρμογής, η οποία θα χρησιμοποιεί μια βάση διαδρομών αξιολογημένη από τους χρήστες.

Το ***ACCESS-map*** θα ζητάει από το χρήστη τον επιθυμητό του προορισμό και θα του εμφανίζει τη βέλτιστη διαδρομή βάσει των αξιολογήσεων των χρηστών. Στο τέλος, θα έχει τη δυνατότητα να αξιολογήσει και αυτός τη διαδρομή που ακολούθησε, καθώς και να παραθέσει σχόλια γι αυτήν, συμμετέχοντας έτσι στη διεύρυνση της βάσης διαδρομών του ***ACCESS-map***. Η εφαρμογή θα αποθηκεύει τις αξιολογήσεις των χρηστών, έτσι ώστε να είναι σε θέση να προτείνει πάντα την καταλληλότερη διαδρομή προς τον εκάστοτε προορισμό, με κριτήριο την ευκολία πρόσβασης, αλλά και τη χρονική της διάρκεια.

* ΧΑΡΑΚΤΗΡΙΣΤΙΚΑ ΤΗΣ ΕΦΑΡΜΟΓΗΣ

Κατά την είσοδο στο ***ACCESS-map***, θα ζητείται από το χρήστη η δημιουργία ενός προφίλ συμπληρώνοντας τα παρακάτω στοιχεία:

* *Όνομα*
* *Επώνυμο*
* *E-mail*
* *Αναπηρία*

H εφαρμογή θα εντοπίζει την τοποθεσια του χρήστη μέσω GPS και θα την καταχωρεί ως σημείο έναρξης της διαδρομής. Ο χρήστης θα έχει τη δυνατότητα να επιλέξει τον προορισμό του είτε ως σημείο στο χάρτη, είτε με εισαγωγή διεύθυνσης. Η εφαρμογή θα αναζητεί και θα εμφανίζει τη βέλτιστη διαδρομή ως προς την ευκολία πρόσβασης και τη χρονική της διάρκεια, βάσει των αξιολογήσεων των εναλλακτικών διαδρομών. Μόλις ο χρήστης φτάσει στον προορισμό του, θα έχει τη δυνατότητα να αξιολογήσει τη διαδρομή, αλλά και να αφήσει ένα σχόλιο για τυχόν δυσκολίες που συνάντησε ή γενικότερα παρατηρήσεις για τη διαδρομή.

* ΤΡΟΠΟΣ ΕΡΓΑΣΙΑΣ ΤΗΣ ΟΜΑΔΑΣ

Κατά την ανάπτυξη της εφαρμογής τα μέλη της ομάδας θα χωριστούν σε υποομάδες. Η κάθε υποομάδα θα αναλάβει έναν τομέα του project. Ανά τακτά χρονικά διαστήματα οι υποομάδες θα κάνουν ανάλυση της πορείας υλοποίησης της εφαρμογής και θα συνεργάζονται για την επίλυση προβλημάτων και δυσκολιών πάνω σ’ αυτήν.